CELEX: 32017D1949
Language: lv
Date: 2017-10-25 00:00:00
Title: Komisijas Īstenošanas lēmums (ES) 2017/1949 (2017. gada 25. oktobris), ar ko atceļ Īstenošanas lēmumu 2014/715/ES par Šrilankas noteikšanu par tādu trešo valsti, kuru Komisija uzskata par nesadarbīgu trešo valsti saskaņā ar Padomes Regulu (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju

26.10.2017   
            
            
               LV
            
            
               Eiropas Savienības Oficiālais Vēstnesis
            
            
               L 276/62
            
         KOMISIJAS ĪSTENOŠANAS LĒMUMS (ES) 2017/1949
   (2017. gada 25. oktobris),
   ar ko atceļ Īstenošanas lēmumu 2014/715/ES par Šrilankas noteikšanu par tādu trešo valsti, kuru Komisija uzskata par nesadarbīgu trešo valsti saskaņā ar Padomes Regulu (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2008. gada 29. septembra Regulu (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju, un ar ko groza Regulas (EEK) Nr. 2847/93, (EK) Nr. 1936/2001 un (EK) Nr. 601/2004, un ar ko atceļ Regulas (EK) Nr. 1093/94 un (EK) Nr. 1447/1999 (1), un jo īpaši tās 31. pantu,
   tā kā:
   
               (1)
            
            
               Ar Īstenošanas lēmumu 2014/715/ES (2) Komisija noteica Šrilanku par valsti, kuru tā uzskata par nesadarbīgu trešo valsti cīņā pret nelegālu, nereģistrētu un neregulētu (“NNN”) zveju saskaņā ar Regulas (EK) Nr. 1005/2008 31. panta 1. punktu. Minētajā lēmumā Komisija norādīja iemeslus, kuru dēļ tā uzskata, ka šī valsts nav izpildījusi savus pienākumus, kas saskaņā ar starptautiskajiem tiesību aktiem tai uzlikti kā karoga, ostas, piekrastes vai tirgus valstij, proti, veikt pasākumus, lai aizkavētu, novērstu un izskaustu NNN zveju.
            
         
               (2)
            
            
               Ar Īstenošanas lēmumu 2015/200/ES (3) Padome iekļāva Šrilanku nesadarbīgo trešo valstu sarakstā, kas izveidots ar Padomes Īstenošanas lēmumu 2014/170/ES (4).
            
         
               (3)
            
            
               Regulas (EK) Nr. 1005/2008 18. panta 1. punkta g) apakšpunkts aizliedz importēt Savienībā zvejniecības produktus, kam pievienoto nozvejas sertifikātu validējušas tādas karoga valsts iestādes, kura noteikta par nesadarbīgu trešo valsti cīņā pret NNN zveju.
            
         
               (4)
            
            
               Pēc nesadarbīgas trešās valsts statusa noteikšanas Šrilanka centās veikt konkrētus pasākumus, kas vajadzīgi, lai novērstu konstatētos trūkumus.
            
         
               (5)
            
            
               Pamatojoties uz Komisijas saņemto informāciju, šķiet, ka Šrilanka ir īstenojusi starptautiskajos tiesību aktos paredzētos attiecīgos pienākumus un ir pieņēmusi atbilstošu tiesisko regulējumu NNN zvejas apkarošanai. Tā ir izveidojusi atbilstošu un rezultatīvu uzraudzības, kontroles un inspekcijas shēmu, proti, ieviesusi zvejas žurnālus, kuros reģistrē nozvejas datus, un zvejas kuģu radio izsaukuma signālus un aprīkojusi visu atklātās jūras floti ar kuģu satelītnovērošanas sistēmu (VMS). Tā ir arī izveidojusi atturošu sankciju sistēmu, pārskatījusi savu zivsaimniecības tiesisko regulējumu un nodrošinājusi nozvejas sertifikācijas shēmas pareizu īstenošanu. Turklāt Šrilanka ir pastāvīgi uzlabojusi reģionālo zvejniecības pārvaldības organizāciju (RZPO) ieteikumu un rezolūciju izpildi, piemēram, attiecībā uz ostas valsts kontroles pasākumiem. Tā ir transponējusi RZPO noteikumus Šrilankas tiesību aktos un ir pieņēmusi valsts rīcības plānu NNN zvejas apkarošanai, kas ir saskaņā ar Apvienoto Nāciju Organizācijas Starptautisko rīcības plānu nelegālas, nereģistrētas un neregulētas zvejas apkarošanai.
            
         
               (6)
            
            
               Tāpēc šķiet, ka Šrilanka ir īstenojusi starptautiskajos tiesību aktos paredzētos attiecīgos pienākumus un ka pasākumi, kurus Šrilanka veikusi kā karoga valsts, ir pietiekami, lai izpildītu Apvienoto Nāciju Organizācijas Jūras tiesību konvencijas 94., 117. un 118. pantu un ANO Nolīguma par zivju krājumiem 18., 19., 20. un 23. pantu.
            
         
               (7)
            
            
               Tādējādi var secināt, ka situācija, kuras rezultātā Šrilankai ir noteikts nesadarbīgas trešās valsts statuss, ir novērsta un ka Šrilanka ir veikusi konkrētus pasākumus, ar kuriem var panākt noturīgu situācijas uzlabošanos.
            
         
               (8)
            
            
               Iznākumā Padome pieņēma Padomes Īstenošanas lēmumu (ES) 2016/992 (5), ar kuru Šrilanku svītro no nesadarbīgo valstu saraksta.
            
         
               (9)
            
            
               Šādos apstākļos Īstenošanas lēmums 2014/715/ES būtu jāatceļ no dienas, kad stājas spēkā Īstenošanas lēmums (ES) 2016/992.
            
         
               (10)
            
            
               Šis lēmums neizslēdz turpmākus pasākumus, kurus Savienība saskaņā ar Regulu (EK) Nr. 1005/2008 varētu veikt gadījumā, ja Šrilanka nepildītu pienākumus, kas saskaņā ar starptautiskajiem tiesību aktiem tai uzlikti kā karoga, ostas, piekrastes vai tirgus valstij, proti, veikt pasākumus, lai aizkavētu, novērstu un izskaustu NNN zveju.
            
         
               (11)
            
            
               Šajā lēmumā paredzētie pasākumi ir saskaņā ar Zvejniecības un akvakultūras komitejas 2017. gada 28. februāra atzinumu,
            
         IR PIEŅĒMUSI ŠO LĒMUMU.
   1. pants
   Atceļ Īstenošanas lēmumu 2014/715/ES.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   To piemēro no 2016. gada 22. jūnija.
   
      Briselē, 2017. gada 25. oktobrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 286, 29.10.2008., 1. lpp.
   
   
      (2)  Komisijas 2014. gada 14. oktobra Īstenošanas lēmums 2014/715/ES par tādas trešās valsts noteikšanu, kuru Komisija uzskata par nesadarbīgu trešo valsti saskaņā ar Padomes Regulu (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju (OV L 297, 15.10.2014., 13. lpp.).
   
      (3)  Padomes 2015. gada 26. janvāra Īstenošanas lēmums (ES) 2015/200, ar ko groza Īstenošanas lēmumu 2014/170/ES, ar ko izveido NNN zvejas apkarošanā nesadarbīgu trešo valstu sarakstu saskaņā ar Regulu (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju, attiecībā uz Šrilanku (OV L 33, 10.2.2015., 15. lpp.).
   
      (4)  Padomes 2014. gada 24. marta Īstenošanas lēmums 2014/170/ES, ar ko izveido NNN zvejas apkarošanā nesadarbīgu trešo valstu sarakstu saskaņā ar Regulu (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju (OV L 91, 27.3.2014., 43. lpp.).
   
      (5)  Padomes 2016. gada 16. jūnija Īstenošanas lēmums (ES) 2016/992, ar kuru groza Īstenošanas lēmumu 2014/170/ES, ar ko izveido NNN zvejas apkarošanā nesadarbīgu trešo valstu sarakstu saskaņā ar Regulu (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju, attiecībā uz Šrilanku (OV L 162, 21.6.2016., 15. lpp.).